Diari Oficial de la Generalitat Valenciana


Sumari del DOGV 9400, del 08-08-2022 (2022/7264)

RESOLUCIÓ de 3 de juny de 2022, de la Direcció General d'Indústria, Energia i Mines, per la qual s'accepta el desistiment de Red Eléctrica de España, SA Unipersonal, a la sol·licitud d'autorització administrativa prèvia, aprovació de projecte i declaració d'utilitat pública corresponent a la instal·lació de transport secundari denominada, «Línia elèctrica aèria/subterrània (cable) a 220 kV, DC, E/S en ST Elda des de l'L /220kV Beneixama - Petrer 1», que discorre pels termes municipals de Petrer i Elda, província d'Alacant. Expedient ATLINE/2010/379/03/E.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9400

Data del DOGV
:   08-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7264


Data del document
:   03-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 3 de juny de 2022, de la Direcció General d'Indústria, Energia i Mines, per la qual s'accepta el desistiment de Red Eléctrica de España, SA Unipersonal, a la sol·licitud d'autorització administrativa prèvia, aprovació de projecte i declaració d'utilitat pública corresponent a la instal·lació de transport secundari denominada, «Línia elèctrica aèria/subterrània (cable) a 220 kV, DC, E/S en ST Elda des de l'L /220kV Beneixama - Petrer 1», que discorre pels termes municipals de Petrer i Elda, província d'Alacant. Expedient ATLINE/2010/379/03/E. [2022/7264]  
  
Antecedents  
Primer. Amb data 30 de desembre de 2010, Red Eléctrica de España, SA Unipersonal, va presentar davant el Servei Territorial d'Energia d'Alacant en aquell moment, sol·licitud d'autorització administrativa prèvia, aprovació de projecte (actualment denominat autorització administrativa de construcció) i declaració, en concret, d'utilitat pública relativa al projecte de construcció d'una línia elèctrica aèria/subterrània (cable) a 220 kV, doble circuit, d'entrada-eixida en l'ST Elda des de la línia elèctrica 220 kV Beneixama - Petrer 1, en els termes municipals de Petrer i Elda, província d'Alacant.  
L'abast de les instal·lacions de transport sol·licitat comprenia, en síntesi:  
- Una línia elèctrica d'alta tensió 220 kV de categoria especial amb una longitud de 5.579,40 m de doble circuit dels quals 2.410,00 m serien aeris en dos trams i 3.169,40 m serien subterranis en uns altres dos trams. La línia tindria el seu origen en el nou suport núm. 61bis-1 del circuit 1 de la línia elèctrica de 220 kV de tensió nominal entre les subestacions de Beneixama i Petrer, des d'on partiria discorrent en un primer tram aeri durant 1.485,13 m en direcció oest fins al suport de transició aerosubterrani núm. 7, a partir del qual continuaria en un primer tram subterrani durant 2.969,40 m, travessant l'autovia A-31 i vorejant el municipi de Petrer per la zona nord fins al riu Vinalopó, on passaria de nou a aeri a través del suport de transició aerosubterrani núm. 8. Des d'aquest suport i en direcció nord discorreria en un segon tram aeri durant 924,87 m fins al suport de transició aerosubterrani núm. 11, a partir del qual continuaria en un segon i últim tram subterrani durant 200,00 m fins a fer entrada/eixida en la subestació ST Elda, en concret, en les cel·les de línia del sistema GIS de 220 kV.  
  
- Destaca en el primer tram subterrani el encreuament previst de l'autovia A-31 emprant la tècnica de la perforació horitzontal.  
- D'igual manera, estava previst fer els treballs sobre el cantó delimitat entre els suports 61 i 62 de la línia elèctrica 220 kV Beneixama - Petrer 1, en concret el tibament dels circuits existents després de la col·locació del nou suport núm. 61bis-1.  
Segon. Amb data 19 de novembre de 2021, va tindre entrada escrit de X.O.I.F., en nom i representació de Red Eléctrica de España, SA Unipersonal, on exposa que s'ha presentat una nova sol·licitud d'autorització administrativa prèvia, autorització administrativa de construcció (anteriorment aprovació del projecte) i declaració d'utilitat pública en concret, per al nou projecte de línia elèctrica a 220 kV, doble circuit, E/S en l'ST Elda des de la línia elèctrica 220 kV Beneixama - Petrer 1, per la qual cosa aquest substitueix el recollit i instruït amb l'expedient ATLINE/2010/379/03/E, ja que la línia no s'executarà sota la solució tècnica descrita en aquest expedient, i se sol·licita expressament el desistiment de les sol·licituds instades en l'expedient esmentat. Fonamenta el desistiment en els diferents informes desfavorables de les administracions públiques afectades per la línia que fan inviable el traçat inicial.  
Tercer. Consten en l'expedient objecte els informes desfavorables emesos pels ajuntaments d'Elda i Petrer i pel Ministeri de Foment a la instal·lació descrita en el punt primer.  
Quart. Consta en l'expedient objecte l'informe de data 31 de maig de 2011, de la Direcció General de Política Energètica i Mines de la Secretaria d'Estat d'Energia, en el qual s'emet un informe desfavorable sobre els efectes previstos en l'article 36.3 de la Llei 54/1997, de 27 de novembre, del sector elèctric, i en l'article 114 del Reial decret 1955/2000, d'1 de desembre, respecte a la instal·lació sol·licitada, per no trobar-se recollida amb aqueistes característiques en el document de Planificació dels sectors d'electricitat i gas 2008-2016 i en l'Ordre ITC/2906/2010, de 8 de novembre, per la qual s'aprova el programa anual d'instal·lacions i actuacions de caràcter excepcional de les xarxes de transport d'energia elèctrica i gas natural.  
Cinqué. Consta en aquest departament l'expedient de referència ATLINE/2018/160/03, sota el qual s'ha instruït la nova sol·licitud d'autorització administrativa prèvia, autorització administrativa de construcció i declaració, en concret, d'utilitat pública per a la construcció de la instal·lació de transport secundari denominada Línia elèctrica aerosubterrània (cable) de tensió nominal 220 kV de doble circuit per a fer entrada/eixida en la nova subestació transformadora de 220/66/20 kV, denominada ST Elda, des de la línia 220 kV Beneixama - Petrer 1, que discorre íntegrament pel terme municipal de Petrer, província d'Alacant, pendent de resolució.  
El nou abast de les instal·lacions de transport sol·licitat difereix significativament del traçat original que figurava en l'expedient ATLINE/2010/379/03/E, i que comprén, en síntesi, la següent instal·lació:  
- Línia de 220 kV de doble circuit de 5.008 m de longitud total, dels quals 4.897 m són aeris i 111 m són subterranis. Té el seu origen en el nou suport d'entroncament núm. 61B, situat sota la traça de la línia de tensió nominal 220 kV Beneixama - Petrer 1 a la qual fa connexió, des d'on parteix discorrent en aeri durant 4.897 m fins al suport de transició aeri - subterrani núm. 14 a partir del qual continuarà en subterrani durant uns altres 111 m fins a la subestació ST Elda, en concret fins a les posicions de línia del sistema GIS de 220 kV, executant-se tot el seu traçat pel terme municipal de Petrer (Alacant).  
  
Així els fets, el nou projecte substitueix l'instruït en l'expedient ATLINE/2010/379/03/E objecte d'aquesta resolució, per la qual cosa aquest ha decaigut de la seua fi.  
Sisé. En l'expedient administratiu no consten tercers interessats en el procediment en curs. D'altra banda, ateses les característiques del projecte desistit i del nou projecte presentat que actualitza i substitueix l'anterior no concorre interés general en la resolució d'aquell.  
  
Seté. El procediment administratiu corresponent a aquesta sol·licitud ha sigut tramitat amb l'expedient de referència ATLINE/2010/379/03/I, incoat a aquest efecte pel Servei Territorial d'Indústria, Energia i Mines d'Alacant.  
  
Fonaments de dret  
Primer. D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desplegat mitjançant l'Ordre 1/2021, de 6 d'abril, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
Segon. En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conforme a la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que fora competent conformement a la legislació anterior, al qual correspondrà igualment la resolució dels recursos que, si escau, pogueren interposar-se.  
Tercer. D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la llei no els serà aplicable aquesta, i es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
Quart. D'acord amb l'article 90 i 91 de la Llei 30/199, de 26 de novembre, de règim jurídic de les administracions públiques i del procediment administratiu comú, qualsevol persona interessada podrà desistir de la seua sol·licitud i podrà fer-se per qualsevol mitjà que permeta la seua constància, i s'acceptarà per complet per l'Administració que declararà conclús el procediment, resolc  
  
Primer. Acceptació desistiment  
Acceptar per complet el desistiment presentat per Red Eléctrica de España, SA Unipersonal de sol·licitud d'autorització administrativa prèvia, aprovació de projecte i declaració, en concret, d'utilitat pública de la instal·lació de transport secundari denominada Línia elèctrica aèria/subterrània (cable) a 220 kV, DC, E/S en ST Elda des de l'L/220kV Beneixama - Petrer 1, que discorre pels termes municipals de Petrer i Elda, província d'Alacant, i s'acorda l'arxivament de l'expedient ATLINE/2010/379/03/E.  
  
Segon. Publicació i notificació  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació de la present resolució en el Boletín Oficial del Estado, a l'efecte de notificació de la present resolució, quan les persones interessades siguen desconegudes, s'ignore el lloc de la notificació o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o degueren emetre, condicionat tècnic al projecte d'execució, així com, si és el cas, als que hagen presentat al·legacions.  
- Donar trasllat de la present resolució a la Direcció General de Política Energètica i Mines, del Ministeri per a la Transició Ecològica i el Repte Demogràfic, i a la Comissió Nacional dels Mercats i la Competència.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La present resolució no és definitiva en via administrativa i en contra podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes, comptat des de l'endemà de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 3 de juny de 2022.- La directora general d'Indústria, Energia i Mines: Silvia Cerdà Alonso.